To fly fra København til Aalborg måtte onsdag morgen opgive at lande og returnerede til København.

Tågen har ikke kun skabt problemer på landjorden. Således måtte både Norwegians og SAS's afgange fra København opgive at lande i Aalborg Lufthavn onsdag og returnerede derfor til København. Det oplyser lufthavnen til tv2nord.dk. Ved 10-tiden er der fortsat fly, der cirkler over lufthavnen mens de venter på at kunne lande. Skal man derfor ud at flyve, kan man holde øje med den aktuelle status på Aalborg Lufthavns hjemmeside